CELEX: C2004/118/63
Language: da
Date: 2004-04-30 00:00:00
Title: Sag C-163/04: Anmodning om præjudiciel afgørelse forelagt ved kendelse afsagt den 22. januar 2004 af Bundesfinanzhof i sagen Franz Werner mod Finanzamt Cloppenburg

30.4.2004   
            
            
               DA
            
            
               Den Europæiske Unions Tidende
            
            
               C 118/33
            
         Anmodning om præjudiciel afgørelse forelagt ved kendelse afsagt den 22. januar 2004 af Bundesfinanzhof i sagen Franz Werner mod Finanzamt Cloppenburg
   (Sag C-163/04)
   (2004/C 118/63)
   Ved kendelse afsagt den 22. januar 2004, indgået til Domstolens Justitskontor den 31. marts 2004, har Bundesfinanzhof i sagen Franz Werner mod Finanzamt Cloppenburg forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Kan indehaveren af en landbrugsvirksomhed i forbindelse med bortforpagtning af et grundstykke henføre denne bortforpagtning til afgiftsberigtigelse efter de almindelige merværdiafgiftsregler og foretage fradrag for indgående moms vedrørende en stald til kyllingeopdræt, der er opført på grundstykket, også når landbrugeren hidtil har anvendt grundstykket til transaktioner, der har været omfattet af standardsats-ordningen for landbrugere (artikel 25 i Rådets sjette direktiv 77/388/EØF (1) af 17.5.1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag)?
   
      (1)  EFT L 145, s. 1.